Norska þingið sá enga ástæðu til að gera þriðja orkupakkanum svo hátt undir höfði að setja hann á borð með EES-aðildinni eða aðildinni að EES-fjármálastofnunum . Eitt af því sem fram hefur komið í umræðum um þriðja orkupakkann ( O3 ) er að ekki sé unnt að afgreiða hann á alþingi vegna óvissu um hvort hann standist norsku stjórnarskrána . Miðflokksmenn segja að vegna þessa verði að gera hlé á meðferð málsins á alþingi og bíða eftir niðurstöðu í máli sem andstæðingar O3 í Noregi hafa höfðað til að fá úr því skorið af dómstólum hvort norska stjórnarskráin hafi verið brotin . Þarna er um það að ræða að andstæðingar O3 í Noregi sem hrundu óttaumræðunum um pakkann af stað hér segja að nota hefði aðra grein norsku stjórnarskrárinnar við afgreiðslu hans en gert var 22. mars 2018 . Leita hefði átt eftir auknum meirihluta þingmanna við samþykkt hans . Tvisvar sinnum hefur þessari grein norsku stjórnarskrárinnar um aukinn meirihluta verið beitt , þegar aðildin að EES-samningnum var samþykkt og þegar aðildin að EES-fjármálafagstofnunum var samþykkt . Aðildin að þeim stofnunum sigldi umræðulítið í gegnum alþingi eftir að fundist hafði viðunandi lausn á aðild að þeim fyrir ESA og EES / EFTA-ríkin . Stórþinghúsið í Osló . Norska þingið sá enga ástæðu til að gera þriðja orkupakkanum svo hátt undir höfði að setja hann á borð með EES-aðildinni eða aðildinni að EES-fjármálastofnunum . Þótt það hefði verið gert naut O3 stuðnings nægilega margra norskra þingmanna . Talið er líklegt að máli O3 - andstæðinga í Noregi verði vísað frá dómstólum , ef ekki verði dæmt á þann veg að samþykki stórþingsins brjóti ekki í bága við stjórnarskrána . Að fiska í gruggugu vatni með lögfræðinga sér við hlið einkennir málflutning O3 - andstæðinga í Noregi og á Íslandi . Nú hefur hlutur lögfræðinganna sem taka þátt í þessum veiðum á Íslandi vænkast af því að enginn annar en sjálfur Jón Þór Ólafsson , þingmaður pírata , hefur gengið í lið með þeim og segir að stjórnarskráin eigi að njóta vafans sem hann fann í ófullbúnu lögfræðiáliti Stefáns Más Stefánsson og Friðriks Árna Friðrikssonar . Fyrir bragðið er lýst yfir trausti á skarpskyggni Jóns Þórs í leiðara Morgunblaðsins .